છોટાઉદેપુર નજીક આવેલ વસેડી આદર્શ નિવાસી શાળામાં ધો. ૯ માં અભ્યાસ કરતી ચીલીયાવાંટ ગામની યુવતીની ગઇકાલે લાશ મળી આવી હતી. જે બાબતે યુવતીના પિતાની ફરિયાદના પગલે માણકાના અજય રાઠવાની અટકાયત કરાઇ હતી. જેને યુવતી ગર્ભવતી હોય હત્યા કરી હોવાની કબુલાત કરી હતી.
પ્રાથમિક તારણ ઃ વિદ્યાર્થિનીની કરપીણ હત્યા પાછળ પ્રેમ પ્રકરણ જવાબદાર વિદ્યાર્થિની ગર્ભવતી હોય ગળું દબાવી હત્યા કર્યાની આરોપીઓની કબૂલાત
ચીલીયાવાંટ ગામ લોકોએ ધમકી આપતા માણકા ગામ ખાલી
વસેડી આદર્શ નિવાસી શાળામાં અભ્યાસ કરતી ચીલીયાવાંટ ગામની યુવતીને માણકા ગામના યુવાનોએ મારી નાંખી દાટી દેતા યુવતીના ગામના ભારે રોષ ભરાયો હતો અને અમારા માણકા ગામમાં જઇ તોફાન કરીશું તેમ સૌને કહેતા હતા. એ ભયને લઇ તા. ૨૨ના રોજ માણકા ગામ તદ્દન ખાલી થઈ ગયુ હતું અને એક બીજા અન્ય જગ્યાએ જતાં રહ્યા હતા. હજુ પણ એ ગામમાં સૌને ભય છે કે તોફાન થશે એનો ડર સૌ અનુભવે છે.
બે કલાકમાં પાંચ ફૂટનો ખાડો ખોદી નાંખ્યો
ચીલીયાવાંટ ગામની યુવતીને ગળુ અને મોઢુ દબાવી મારી નાંખ્યા પછી વિક્રમ રાઠવા અને અજય રાઠવાએ ડાકણડુંગરી જયાં વેરાન જગ્યા આવેલ છે. ત્યાં માત્ર ૩ કલાકમાં પાંચ ફુટ ઉંડો અને છ ફુટ પહોળો ખાડો ખોદી નાંખ્યો હતો અને રાત્રીના ૧૨ થી ૧ વાગ્યાના સમયે તા. ૧૮ના ડાટી દીધી હતી અને ત્યાંથી ફરાર થઇ ગયા હતા.